
SF. VOIEVOD NEAGOE BASARAB (26 septembrie) 


Invatatura a lui loan Neagoe Voevod, cari au invatat pre fie-sau Theodosie 
Voevod si catra alti domni, ca sa nu fie pizmatareti, nici sa faca rau pentru 

rau 



Vino la mine, fatul mieu Theodosie, vino si te apropie catra invatatura si sfatul cel bun!... Mai intai de toate 
sa pline§ti invataturile si poruncile care plac Dumnezeului nostru, lui Iisus Hristos, cu toate bunatatile si cu 
multa frica §i cutremur. Apoi pizma sa n-aibi in inima ta, iar altuia sa nufaci rau pentru rau, precum si 
Dumnezeu invata. Ca iata, ca-ti aduc aminte, fatul mieu, de-ti va da Dumnezeu si te va darui sa stapanesti 
si sa domnesti tu tara aceasta in urma mea, sa te nevoiesti §i sa te silesti sa fii tuturor bland si bun... 

Sa nu-ti aduci aminte de necazurile ce te va fi necajit cineva din tineretile tale §i din slugile tale, sau alti 
streini cineva, sa nu te nevoiesti sa-i faci rau pentru rau. Ca toti oamenii fug de rau, iar de bine iar sa apropie 
toti. Drept aceea, fatul mieu, asa te invat: in loc de rau, tu sa silesti sa faci tuturor bine, ca sa trimita 
si Dumnezeu mila Sa spre tine... 








Si daca vei fi domn gonit si pribeag si necautat, asculta sa-ti spun si de acestea: Cinefu gonit si maipribeag 
decat Iosif cel frumos, fericitul fecior al lui Iacov? Cu adevarat, ca dansul nimeni n-au fost. Dar cand fu 
frumosul Iosif trimis de tatal sau ... ca sa vaza pe feciorii lui si fratii sai ca sunt sanatosi si daca merse la 
dansii, ei, nemultumitorii, in loc sa-i faca bine pentm binele care au venit la dansii, ei ii facura rau. Si din 
odihna tatane-sau fu rob... Si -1 dusera in Eghipet §i-l vandura ca pe un rob... Iar Dumnezeului lui Avraam 
si Isaac §i Iacov I sa facu mila de dansul... §i-l puse crai a toata tara Eghipetului. Deci, dupa catava vreme... 
venira fratii lui la dansul si nu -1 cunoscura... Iar Iosif ii cunoscu,... iar rau pentru rau nu vru sa le faca... §i 
le zise: „Nu va temereti, ca al lui Dumnezeu rob sunt eu, nu sunt ucigatoriu de frati, ci iubitoriu de frati. Si 
voi mi-ati cugetat rau, iar Dumnezeu mi-au cugetat bine.” 

Au doar n-am auzit, fratilor, marturisindu-ne neincetat Sfanta Scriptura cum au patimit si au rabdat 
Domnul si Stapanul nostru Iisus Hristos ca sa te izbaveasca pre tine din robiia muncilor? ... Si pamantul, 
vazand acestea, nu putu rabda, ci se cutremura, iar El rabda si nu dede lor dupa hiclenia lor... ci inca mai 
vartos Se ruga Tatalui cel fara de inceput: „Tata, iarta, ca nu stiu ce fac”. Acestea facandu-le El, dede tie chip 
de rabdare si de nerautate, ca sa faci §i tu asa celor ce te-au urat §i ti-au facut rau §i sa nu dai rau pentru 
rau, nici sa-ti aduci aminte pentru rele, ci sa-i miluie§ti si sa-i ierti, cum si Stapanul tau, Hristos S-au rugat 
pentru nemultumitorii §i neinteleptii jidovi... 

Pentru aceea, fatul mieu, sa ierti pre vecinul tau deaca-ti iaste voia sa ti sa iarte tie mai mult... Si va fi primita 
lui Dumnezeu rugaciunea ta, §i va fi inaintea Lui ca mirosul cel bun al tamaii si al smirnei. Ci te pazeste dar 
sa nu schimbi acel miros frumos din vremea sfintelor rugaciuni intru imputiciunea cea rea a pizmei... 

Ca acestea trei - mania, urgia si pizma - sunt putreziciune §i stricare sufletului. Si iaste mania ca un tata, 
iar urgia ca o muma, iar feciorul acestora iaste pizma, care n-are Dumnezeu. 

Iar Tu, Doamne, nu ma lasa sa pier pana in sfarsit de cugetele cele hiclene si de cumplita pizma,... ci-mi 
daruiaste inima impacatoare §i dragoste sufleteasca si curata si nevinovata... Si-mi da sa gandesc in 
inima mea de-a pururea dragostea Ta, ca ... inaripandu-ma eu cu aprinderea dumnezeirii Tale, sa 
cant si sa proslavesc numele Tau... cu inima dreapta... acum si pumrea si in vecii vecilor. Amin. 



EVANGHELIA DUMINICII 

Marcu VIII, 34-38, IX, 1 

§i chemand la Sine mufimea, impreuna cu ucenicii Sai, le-a zis: Oricine voieste sa vina dupa Mine sa se 
lepede de sine, sd-si ia crucea si sa-Mi urmeze Mie. Caci cine va voi sa-si scape sufletul il va pierde, iar 
cine va pierde sufletul Sau pentru Mine si pentru Evanghelie, acela il va scapa. Caci ce-ifoloseste omului 
sa castige lumea intreaga, daca-sipierde sufletul? Sau ce arputea sa dea omul, in schimb, pentru sufletul 
sau? Caci de cel ce se va rusina de Mine si de cuvintele Mele, in neamul acesta desfranat si pdcdtos, si Fiul 
Omului Se va rusina de el, cand va veni intru slava Tatalui sau cu sfinfii ingeri. §i le zicea lor: Adevarat 
graiesc voua ca sunt unii, din cei ce stau aid, care nu vor gusta moartea, pana ce nu vor vedea imparcpia 
lui Dumnezeu, venind intru putere. 





Sf. Teofan Zavoratul ne indeamna: 

Odata ce ai purees la nevointa luptei cu patimile pentru a placea Domnului, sa te vezi rastignit pe cruce, 
sa ramai pe aceasta cruce linistit , fara sa te zbati si, mai ales, sa gonesti price sand de a te da ios de pe ea ... 
Iar cand neputinta va incepe sa-si ceara drepturile si sa clatine duhul nostru,... sa graim duhului nostru 
astfel: Ce sa facem daca altminteri nu se poate? Trebuie ori sa pierim, ori sa ramanem pe crucea rastignirii 
de sine cat timp este in noi suflare de viata. Si Domnul a fost pe cruce, si toti sfintii au mers pe calea crucii... 
Va este greu? Ce sa-i faci! Treceti cumva peste asta; va va fi tot mai usor pe zi ce trece, iar pana la urma va 
fi usor de tot. Pe deasupra, nu totul este osteneala si durere : Domnul trimite si mangaiere, iar moartea 
vine degraba, punand sfarsit tuturor incercarilor. 


APOSTOLUL DUMINICII 

Galateni II, 16-20 

§tiind insa ca omul nu se indrepteaza dinfaptele Legii, ciprin credinta tn Hristos Hsus, am crezut si noi 
in Hristos Iisus, ca sa ne indrepta din credinfa in Hristos, iar nu dinfaptele Legii, caci dinfaptele Legii, 
nimeni nu se va indrepta. Daca insa, cautand sa ne indreptam in Hristos, ne-am aflat si noi inline 
pacatosi, este, oare, Hristos slujitor alpacatului?Nicidecum! Caci daca zidesc iarasi ceea ce am daramat, 
ma aratpe mine insumi calcator (de porunca). Caci, eu, prin Lege, am muritfafa de Lege, ca sa traiesc 
lui Dumnezeu. M-am rastignit impreuna cu Hristos; si nu eu mai traiesc, ci Hristos trdieste in mine. §i 
viata de acum, in trup, o traiesc in credinta in Fiul lui Dumnezeu, Care m-a iubit si S-a datpe Sine insusi 
pentru mine. 

Parintele Porfirie ne intareste astfel: 

Cand II iubim pe Hristos, traim viafa lui Hristos. Indata ce izbandim aceasta, cu harul lui Dumnezeu, 
traim o alta stare , una de invidiat. Pentru noi nu exista nicio spaima. Nici moarte, nici diavol, nici pierzanie. 
Toate acestea exista pentru oamenii care se afla departe de Hristos, pentru cei ce nu sunt cre§tini. Pentru 
noi, cre§tinii, cei ce facem voia Lui, aceste lucruri nu exista. Adica exista, dar atunci cand ucidem in noi pe 
omul cel vechi, dimpreuna cu patimile §i cu poftele lui, nu mai dam insemnatate nici diavolului, nici raului. 
Nu ne mai preocupa. Ceea ce ne preocupa este iubirea, slujirea lui Hristos si a aproapelui sau. Indata ce 
ajungem la masura de a simp bucuria, iubirea, slujirea lui Dumnezeu fara de nicio teama, atunci putem 
spune: Nu mai traiesc eu, ci Hristos traie§te in mine. Nimeni nu ne impiedica sa patrundem aceasta taina. 










SFINTII SAPTAmANII 


Cateodata zilele sunt atat de bogate in sfinti mari incat a nu-i pomeni, fie si numai in treacat, ar fi de 
neiertat, caci pentru rugaciunile lorpline deputere suntem azi in Biserica. 

lata cativa: Sf Ap. loan Evanghelistul, Sf. Siluan Athonitul si Sf. Serghie de Radonej. 

Despre primul, cuvintele sunt prea sarace. Ca sa-l cunoastem, este de trebuinta a citi ce a scris: 
Evanghelia, Epistolele, Apocalipsa. Sunt cuvinte-cheie, care ne asteapta sa le descoperim pentru a incepe 
sa-l iubim, caci ii dezvaluie inima,focul din ea, care aufacut cuputinta sa fie primit de Mantuitorul la 
pieptul Sau: 

„Ce era de la inceput, ce am auzit, ce am vazut cu ochii no§tri, ce am privit §i mainile noastre au pipait despre 
Cuvantul viefii”... 

Sf Siluan Athonitul... rus simplu, stramutat in ascetismul athonit si care a datpeste cap toata gandirea 
fals pozitiva si exclusiu umanista a veaculuiXX. 

Tot un rus, Sf. Serghie de Radonej, de data aceasta punctand inceputurile uietii monahale rusefa. 
Parintele Rusiei, cel care, in secolul al XTV-lea, a scapat neamul de tatari cu rugaciunile sale si a rodit 
prin urmasi,fiind incepatorul multor obsti monahale. Cine a fast la Lavra Sf. Treimi, a simtit deopotriva 
mireasma smereniei sale, dar si puterea sa duhovniceasca. 

Dam maijos catena cuvinte care s-au scris despre ace fa trei uriasi ai Duhului, care stau langa Dumnezeu, 
mijlocind pentru noi. 

SF. APOSTOL SI EVANGHELISTIOAN 

(26 septembrie) 

„Este un om a carui voce din inaltul cerului se face auzita mai clar decat tunetul... un om sfant... plin de 
atatea comori si taine... incat cei ce le primesc cu grija §i care §tiu sa le pastreze, nu mai raman pe pamant, 
ci se ridica mai presus de lucrurile pamantesti, devenind asemenea ingerilor... Aceste taine nici ingerii nu 
le-au cunoscut, inainte ca ele sa se fi implinit, caci cu noi, prin glasul lui loan, au invatat ei ceea ce 
cunoastem noi inline... Sa-l ascultam pe Sf. loan cu smerenie, sa pastram 0 tacere adanca, nu numai azi... 
ci la fel in toata viata noastra.” 

Sf. loan Gura de Aur 

„Sa ne amintim de tacerea Sfantului loan in ce prive§te pe Maica Domnului, de grija lui de a acoperi 
invatatura de taina a Ei... 

Apocalipsa e 0 carte data la inaltimea unei dimineti senine, in gura pesterii ostrovului din Patmos §i tine 
loc de Liturghie, are o anume semnificatie liturgica de la inceput aratata - Fost-am rapit intru Duhul, in 
ziua Domnului... Apocalipsa este implinirea, complementul Buneivestiri... 0 solie de nadejde, de curaj §i 
bucurie... pagini de o prospetime si o dulceata de neasemanat... 

A asimila o carte e a afla si trai taina ei. Asa cum a facut-o Sf. loan prin mancarea micii carti date de Ingerul 
de putere al Domnului. El a mancat aceasta carte §i i-a aflat taina care este cea a lucrarii inalte de rugaciune, 
taina vederii in duh, taina starii duminicale a Patmosului. 




SF. SILUANATHONITUL (24 septembrie) 

„Acest Siluan era un taran, cu doua ierni de §colire in Rusia tarista, dar din trairile si din citirile lui in viata 
monahiceasca, Parintele Sofronie spunea ca era un om citit, in sensul calugaresc al cuvantului. [...] 

Pentru Sf. Siluan vreau sa dau, mai ales, ca pilda, un moment al vietii lui: criza cea mai mare, in care 
primeste cuvantul uimitor de la Mantuitorul: ‘Tine-ti minted in iad si nu deznadajdui!”. Dupa 15 ani 
de nevointa extrema, limita, in fiecare noapte, pentru a ajunge, pentru a ie§i din iadul, din starea de 
instrainare de Dumnezeu - asta-i iadul, nu importa ca sunt draci sau ca nu, de§i era impresurat de draci in 
fiecare noapte - dar vorba era de instrainarea de Dumnezeu, de Dumnezeul iubit pe care-L cunoscuse (II 
vazusepe Hristos cu 15 ani inainte); 15 ani de nevointa sterila, cu noptile lui cand dormea poate vreo doua 
ceasuri - majoritatea vietii lui, doar asezat pe un scaun fara speteaza si numai cu crampeie de somn, cand 
adormea in nevointa rugaciunii. Si nu ajunge nicaieri. Si la un moment dat, vrand sa-I arate lui Hristos 
intentia lui, vrea sa se scoale de pe scaun, sa se inchine, dar vede un drac in fata lui, a§a ca nu se putea 
inchina icoanei, fara sa aiba aerul ca se inchina dracului. Sade inapoi pe scaun zdrobit si cere Domnului: 

- Doamne, Tu vezi ca vreau sa ma rog cu minte curata §i diavolii ma impiedica. 

In 15 ani, pentru prima oara primeste raspuns; si aude in inima lui: 

- Cei mandri sufera de draci. 

Auzind cuvantul pe care -1 recunoaste ca dumnezeiesc, in loc sa deznadajduiasca - ca acuma-i mai trage §i 
una peste obraz si-1 mai face si mandru - se umple de nadejde si zice: 

- Doamne, Tu e§ti milostiv, sufletul meu te-a cunoscut, spune-mi ce sa fac ca sa ma smeresc. 

Si Domnul ii spune (alta palma peste obraz, am intelege-o noi): 

- Tine-ti mintea in iad si nu deznadajdui! 

Daca-mi ingadui sa parafrazez “Tine-ti mintea in iad”, as zice: ”Fii realist! Unde vrei sa ajungi? Vezi ca nu 
poti! 15 ani te-ai luptat! Asuma-ti iadul, sa stii ca asta este vesnica ta mostenire, pentru pacatul pe care il 
ai, pe care 1 -ai mostenit de la Adam §i pe care -1 traiesti §i tu, dar... nu deznadajdui.” 

Si cuvantul important pentru Siluan, a fost acesta: “nu deznadajdui!”. L-a trait ca pe o fagaduinta, as zice 
apofatica, a lui Dumnezeu. “Tine-ti mintea in iad” e foarte catafatic, e foarte pozitiv, dar [pentru] “nu 
deznadajdui” nu explica de ce. $i Siluan stie ce safaca. Si ceea ce face... marturiseste ca: ’’Atunci am inceput 
sa fac as a precum m-a invatat Domnul.” (“am inceput” sau “m-am pus sa fac” ). ’’Mintea mi s-a curatit si 
duhul marturisea in inima mea mantuirea.” 

De-abia a inceput §i teologia care traia in el l-a adus la luminare. Si de atunci a devenit ce-am putea numi 

Siluan cel Mare. ” 

Parintele Rafail Noica 


SF. SERGHIE DE RADONEJ (25 septembrie) 

„Adu-ti aminte, suflete al meu, de marele Serghie de Radonej, cum a vietuit in aceasta viata trecatoare in 
privegheri, in postiri, in rugaciuni de toata noaptea, ca infranarea lui era mai presus de puterea 
omeneasca... Crapase pamantul de iutimea gerului, iar el nu numai ca nu avea haina mai groasa, ci purta 
una proasta, numai petece... Se ostenea pentru frati fara nicio lenevire: marina, cernea faina, cara 




lemne din padure pe umeri si le taia,... ba §i apa de la izvor aducea la chilia fiecarui frate, cocea prescuri 
pentm biserica, facea lumanari de ceara, croia haine la frati §i le cosea... §i toata noaptea o petrecea fara 
somn. Si cu celelalte fapte bune a vietuit.” 


Sf. Paisie de la Neamt 



CUVANT DE LA PATERIC 


Avva Pafnutie este praznuit la 25 septembrie. A fast ucenicul Sf. Macarie Egipteanul. S-a nevoit m 
pustnicie cu sarg zed de ani. Pentru hotararea de a starui infapta cea bund i se spunea „bivolul”. 
lata unul dintre cuvintele sale: 

Calatorind pe o cale, mi s-a intamplat de am ratacit din pricina negurii si m-am aflat aproape de sat; §i am 
vazut pe unii ca se impreunau fara rusine. Si am stat, rugandu-ma pentru pacatele mele. Si iata, ingerul a 
venit, avand sabie, §i imi zice: Pafnutie, toti cei ce judeca pe fratii lor, de aceasta sabie vor pieri; iar tu, 
pentru ca nu ai judecat, ci te-ai smerit pe sine-ti inaintea lui Dumnezeu ca §i cum tu ai facut pacatul, 
pentru aceasta numele tau s-a scris in Cartea celor vii. 



DIN INVATATURA PARINTELUIARSENIE 


Prezentul e aratat cu degetul dinspre viitor. Voi semanati acum. Va arat ce veti culege, ce vor culege fiii si 
nepotii vostri §i voi veti fi trasi la raspundere... ca vi s-a spus si n-ati ascultat... 



FILE DE PATERIC ROMANESC 

PARINTELE IOAN GUTU 
DE LA SCHITUL COLCIU 

„De-a lungul istoriei, Muntele Athos a fost pentru intreaga lume o veritabila citadela a afirmarii §i apararii 
credinfei ortodoxe. Pentru mai bine de o mie de ani, Athosul a fost cea mai inalta §coala a cre§terii §i 
perfecfionarii monahismului ortodox, fara egal in vreo alta fara cre§tina. Athosul a dat Bisericii Ortodoxe 
sute de Sfiifli, ierarhi remarcabili, ascefi, dascali ai rugaciunii, monahi sfinfi, scriitori biserice§ti §i apologefi 
ai Dreptei Credinfe §i ai Tradifiei Ortodoxe". (Protosinghel Ioanichie Balan) 

Unul dintre monahii athonifi, de origine romana, cu viafa imbunatafita a fost §i Parintele loan Gufa, de la 
Schitul Colciu. 

Daca intr-un numar trecut al revistei am vorbit despre un ardelean athonit, in acest numar vom merge 
tocmai in „Basarabia Maiastra", pentru ca Parintele loan Gufu s-a nascut in localitatea Pope§ti, regiunea 
Soroca din Basarabia. 





Din frageda tinere(e a avut chemare spre via(a de manastire. La 19 ani, cand a auzit de Batranul Ilie Vulpe 
de la Schitul Colciu, un alt mare Parinte duhovnicesc, a luat binecuvantare de la tatal sau §i a plecat in 
Sfantul Munte direct la schitul amintit §i a devenit ucenicul acestui Parinte. Mai tarziu, tatal sau 1 -a vizitat 
la Colciu §i i-a spus: „!ngrije§te-te sa mori aici“. Ca un ascultator adevarat, Parintele loan a ramas acolo, in 
aceea§i chilie de la Colciu, 70 de ani, pana s-a mutat la Cer. N-a ie§it in acest rastimp decat o singura data 
din Sfantul Munte, dar §i atunci pentm ca a fost neaparata nevoie. 

Parintele Dionisie Ignat marturise§te despre Batranul loan: „A venit la Muntele Athos in decembrie 1926. 
Parinte duhovnicesc i-a fost parintele Ilie, dar in scurt timp Batranii au murit (Ilie Vulpe, Gherontie, Paisie 
§i Eftimie) §i el a ramas singur timp de aproape 20 de ani. Noi am trait cu Parintele loan ca fra(ii: nu era 
nici o deosebire intre cele doua chilii ale noastre. Toate sarbatorile §i toate praznicele mari, ve§nic le-am 
facut la un loc. Parintele loan Gu(u a fost un calugar din cei buni, foarte osarduitor (...) §i foarte strict cu 
vie(uirea sa monahala. Au incercat §i al(ii sa locuiasca cu el, dar n-au fost in stare. Era doar preot, nu §i 
duhovnic. De cand a murit ultimul Parinte duhovnicesc din chilie, din smerenie, el nu a mai slujit niciodata 
(...). A fost un om bun“. 

Parintele Augustin, ucenicul lui in ultimii ani, lucrand ceva la gradina cu awa, i-a spus, u§or in gluma : 
„Roaga-te, Cuvioase, lui Dumnezeu, ca ai capatat trecere inaintea Lui, sa ne trimita izvor mai aproape de 
chilie, ca sa nu mai caram apa din vale“. Atunci n-a zis nimic batranul, dar spre toamna, pe cand i§i uitase 
deja vorba, a fa§nit apa limpede mai la deal de chilie, la cafiva metri de petecul lor de gradina. Tot de acolo 
i§i iau apa §i in ziua de azi. 

Odata a venit dupa cuvant un frate grec de la manastirea Vatopedi. §i luand binecuvantare a voit sa piece, 
§i Batranul i-a urat: „Kalos taxidis, pater Athanasios“. Nu era inca nici macar monah la vremea aceea, dar 
cand a vrut sa-i spuna aceasta, awa i-a luat-o inainte: „Nu este dupa voia ta, ci dupa cum ii place Domnului 
sa (i se intample!”. Astazi parintele Athanasie se nevoie§te in aceea§i ob§te vatopedina. 

Parintele loan Gutu a iubit slujbele Bisericii si randuiala rugaciunii. A urmat neabatut tipicul zilnic al 
slujbelor §i era mereu adancit in rugaciunea inimii. !§i petrecea nopfile in rugaciune, fie in chilia sa, fie in 
paraclis. 

Dumnezeu 1 -a invrednicit sa-§i cunoasca dinainte ceasul mor(ii sale, pe care 1 -a dezvaluit ucenicului sau cu 
doua luni inainte de a trece la Domnul (5/18 decembrie 1996, de pomenirea Sfantului Sava cel Sfin(it). 

Parintele loan Gu(u spunea: 

„Sa-i iubim pe toft in mod 
egal, dar sa incepem cu frica 
lui Dumnezeu §i sa sfar§im cu 
dragostea de Dumnezeu, 
care este cununa tuturor 
faptelor bune. Mai multa 
rugaciune, mai multa 
smerenie, mai multa 
dragoste de Dumnezeu ne 
vor conduce cu u$urin(a spre 
!mpara(ia Cerurilor (...). 

Sa ne rugam unii pentru al(ii §i sa avem nadejde ca Dumnezeu nu ne va parasi (...). Parin(ii sa-§i faca datoria 
de preo(i §i monahi adevara(i §i sa nu sminteasca pe mireni. Iar mirenii sa asculte de Pastori §i sa aiba 
credin(a tare §i rabdare in greuta(ile vie(ii, §tiind ca nu ne putem mantui fara ispite, fara rabdare §i fara 
pocain(a“. 

„Nadajduim ca va veni vremea cand noi, cu bra(e §i inimi ridicate catre Domnul Slavei, vom putea pomeni 
alaturi de adunarea Sfin(ilor in sarbatoare §i numele placutului lui Dumnezeu loan §i sa-i putem spune: 
Roaga-te lui Dumnezeu, Parinte loan, pentru noi!“ (Arhimandrit Hrisostom Rada§anu) 



Monahia T. 


CAT.F.NDARUL MARTURISITORILOR 


PARINTELE DIMITRIE BEJAN, 

Apostolul lagarelor sovietice (+ 21 septembrie) 



Parintele Dimitrie Bejan este unul dintre cei mai cunoscuti preoti marturisitori din perioada comunista. S- 
a nascut in anul 1909, intr-o familie cu §ase copii. A absolvit Facultatea de Teologie din Bucuresti. Dupa ce 
termina teologia, va urma cursurile Facultatii de Istorie, unde 1 -a avut profesor pe Nicolae Iorga. 

A fost hirotonit preot in anul 1940, cand a fost trimis pe front, ca preot militar. Din 1942 pana in 1948 a 
trecut prin mai multe lagare sovietice, iar dupa 1948 a fost inchis in pu§cariile din Romania, pentru ca 
susfinuse in fa(a bol§evicilor ca Basarabia §i Bucovina sunt pamant romanesc. Eliberat in 1964, este urmarit 
§i prigonit de comuni§ti pana dupa 1990, timp in care rugaciunile §i sfaturile sale au intarit pe o mulfime 
de preoti §i credincio§i care il cercetau. In septembrie 1995 trece la Domnul, lasandu-ne cateva dintre cele 
mai cutremuratoare marturii ale perioadei comuniste in carti precum: Bucuriile suferintei; Oranki: 
amintiri din captivitate; Vifornita cea mare, etc. 

„Un mare erou al vietii noastre creatine si nationale este Parintele Dimitrie Beian. care a dus apostolatul 
pana in inima Siberiei. Acolo a facut el cunoscuta Ortodoxia noastra, mentinand viata spirituals a tuturor 
celor din lagar, ortodocsi si catolici. In sarbatori liturghisea cu o galeata mare de zece kilograme de Sfanta 
Imparta$anie, iar rusoaicele veneau si bateau la poarta lagarului sa -1 cheme pe ’’batiusca Bejan” sa le faca 
aghiazma, Sfantul Maslu si alte servicii religioase... 

Acolo, in Rusia, Parintele Bejan fusese condamnat la moarte, dar a gasit, ca si Apostolul Pavel, o formula 
de a fi judecat in tara. Trimis acasa din lagarul Siberian, a intrat in puscariile grele din Romania. A fost un 
stalp al vietii noastre spirituale. $i dupa eliberare a cautat sa mentina viata duhovniceasca, insa ... chiar 
fratii lui 1 -au tradat.” (Parintele Justin Parvu) 

„Un erou, un vulcan de credinfa, un munte de caracter. A fost preot militar pe frontul de Rasarit. §i-a 
inceput lupta cu ateismul in lagarele de soldafi romani din U.R.S.S., cand a refuzat sa intre in divizia Tudor 
Vladimirescu, formata din romanii care acceptasera reeducarea cu scopul de a reveni in (ara. In 1948 a fost 
trimis spre judecare la Bucuresti. A trecut prin mai multe inchisori din (ara. Dupa eliberare, a continuat sa 
fie urmarit, persecutat §i torturat.” (loan Ianolide) 


lata una din marturiile sale: 

„Eu m-am simtit bine §i in Rusia si in puscariile romane§ti. Ann plutit! Ma simteam mai sus cu 0 palma de 
pamant. N-am avut nimic! Am avut §i tifos, dar am trecut prin el cum trece gasca pe apa sambetei. 
Dumnezeu m-a salvat. Aim simtit, fratilor, am simtit pe umar o mana care ma apasa! 

Aim trecut foarte usor prin puscarie. Foarte usor. Aim suferit exact ca si ceilalti, si de foame si de frig, dar n- 
am simtit suferinta. Poate am stat mai mult la Zarca, dar nu am simtit suferinta. Este foarte greu de crezut 
lucrul acesta... Nu-ti vine sa crezi, dar as a a fost. Eu am plutit pe deasupra lucrurilor... 






Am botezat foarte mul(i ru§i in urma frontului, incepand de la Prut pana la Stalingrad. Intr-o singura zi, 
intr-un sat de cazaci, aproape de Kiev, am botezat peste 300 de ru§i intr-un iaz, fara mirungere, ca nu aveam 
atunci la mine Sfantul §i Marele Mir. [...] Cred ca am ajuns de am botezat peste 100.000 de ru§i.” 



INTERVIUL SAPTAMANII 


GANDIND LA VIITOR... 

DE VORBA DESPRE TRECUT SI PREZENT 
CU REGIZORUL LAURIAN ONIGA 

(ultima parte) 

Uita-te la Iosif §i mai sunt aici, la Biserica, doi-trei tineri (sunt mai multi) care imi plac si imi spun ceva. Ma 
uit la ei si vad un viitor, un alt fel de viitor, pe care il vad din momentul in care ies din curtea Bisericii. Ei 
trebuie sa hotarasca... Eu am deja o varsta, nu pot sa hotarasc in locul lor ce e de facut. Daca as avea varsta 
lor, as stii ce am de facut. 

Ce atiface, daca ati avea varsta lor? Ce ar trebui sa hotarasca: la nivel de viata publica sau cu viata lor 
interioara? 

Viata lor interioara nu poate fi afectata de nimic. Un om care are valori clare nu poate fi clatinat de 
niciun comentariu pe facebook. Pe mine nu ma poate influenta si ar trebui sa fie genial de abil cel care 
ar putea sa ma duca cu presul, cum se spune in popor. Am valorile pe care le respect si in care cred. Aceasta 
nu inseamna ca nu am §i eu indoielile mele... Dar valorile verificate, consfintite de competenta, nu mi le 
poate clatina nimeni. 

Ce as face eu?... 

V-ati implica in politico? 

Eu am fost in politica. M-am implicat imediat dupa ’90. Atunci am facut la Bucuresti un spectacol al lui 
Lucian Blaga, numit Cruciada copiilor, cu Dan Puric in rolul principal, cu Maia Morgerstern, etc. L-am 
facut pentru ca lucram in buricul Bucure§tiului si am vazut cu ochii mei cruzimea cu care ni§te securisti au 
trecut cu tab-ul peste 28 de copii. Au si acum cruce, langa sala Dalles, in Bucuresti, dar e ascunsa deja. I-au 
spulberat! Nu s-a vorbit nimic. Au venit cu furtunele si au spalat sangele care curgea pe treptele de la 
metrou. Sunt lucruri pe care le-am vazut cu ochii mei. 

Am semnat atunci punctul 8 de la Timisoara... am fost printre primii semnatari, alaturi de Victor Rebengiuc. 
Nicolae Manolescu m-a convins sa intru in politica. Mi-a spus: e cazul sa ne angajam, hai sa facem ceva! Ce 
s-a intamplat? Ne-au mancat in foi de vita... Ne-au infiltrat, ne-au terminat. Inca o data: tara e confiscata 
de caracatite. 

Atunci ce sansa ar avea un Iosif doctorul acum la nivel public, pentru a face o schimbare? 

Nu vreau sa fiu chiar atat de pesimist... Poate ca daca fiecare, incet-incet, la nivel individual, i§i face treaba 
bine... Dar e foarte greu... Revin la ce a spus Parintele Arsenie... Despre ce vorbim? Ma intrebi pe mine daca 
exista vreo speranta, din moment ce Parintele Arsenie a spus in 1989 ce a spus? Cand imi aduc aminte, imi 
dau lacrimile. Cum se poate a§a ceva? Toti eram vrajiti de schimbarea in bine §i uita-te, sfintia sa... 

Si totusi... ni se spune mereu ca Mantuitorul ne-a poruncit sa ne bucuram. Cum sa o facem in lumea 
aceasta in care ziceti ca nu mai e speranta? 

Am citit in aceasta perioada o marturie a parintelui Zaharia Zaharou de la Essex. El spune: „Safolosim 
acest timp pentru induhovnicire. Nu revolta, ei blandetea aduce biruinta in aceste clipe. 
Dumnezeul crestinilor este un Dumnezeu bun, un Dumnezeu al milei si al iubirii de oameni, 
de toti oamenii. ” Teribil imi place acest cuvant! Nu stiu daca sunt eu in stare de a§a ceva... 

Din fericire noi avem aceasta §ansa de a fi aici. 


Noi aici, altii in alt oras, ca niste insulite... 



Da, ca niste insulite, ca niste oaze... Pacat de tara aceasta! Mare pacat! O nadejde poate mai estein insulitele 
acestea. Nu poate, ci sigur! Dar si aici vad mereu oameni tri§ti, preocupati, cu capul jos, fiecare cu 
problemele lui. 

Suntem tntr-un spital, nimeni nu e inca vindecat... 

Da, dar ar trebui sa fie lumina pe chipurile noastre. Eu sunt slabanog in credinta. Nu stiu daca mai 
exista unul ca mine... Dar, cel putin mental, am convingerea ca, daca tu crezi cu adevarat, nu poti sa fii 
nefericit. Am cunoscut oameni care traiau intr-o saracie si cu ni§te probleme ingrozitoare. Am cunoscut 
foarte multa lume in tara, de la Giurgiu pana in Oas, oameni care se multumeau cu paine §i apa (daca aveau 
paine, era bine), §i care aveau lumina pe fata. 

Noi suntem prea posomorati. Ma includ si pe mine. Apoi, ne mai facem §i noi rau, pe langa raul pe care ni- 
1 fac cei de care am vorbit pana acum. De exemplu, in toata perioada aceasta de pandemie am auzit printre 
noi oameni pe care nu-i suspectez de altceva decat de naivitate - §i cand esti naiv poti fi manipulat -, care 
vorbesc despre conspiratii mondiale, ca nu exista virus, atatea prostii... care le fac lor rau. Raul care este in 
tara aceasta ni -1 facem noi, romanii! Nu trebuie sa vina americanii sau europenii sa ne faca rau, ni -1 facem 
noi singuri. 

In copilaria mea, prin Vatra Domei treceau prin mijlocul ora§ului, ca in filmele western, vagoane cu butuci. 
Tata mi-a spus ca era lemnul pe care ni -1 luau rusii. Ei taiau padurile noastre ca plata de razboi. Ajung apoi 
in clasa a VT-a si ce crezi ca facea scoala? Ne urcau in camioane §i ne duceau la munca, se numea munca 
patriotica, §i plantam brazi in locul celor taiati de rusi. 

Acum se taie iar. Aud lumea zicand: taie austriecii, taie nemtii. Dar eu ii cunosc pe cei care taie! Am fost 
acolo acum cativa ani si am vazut ca toti betivanii si hotii din satele acelea sunt padurari acum si au gatere. 
Ei taie lemnele! Asta am vrut sa subliniez: noi ne facem singuri rau! Nu ni -1 face nimeni de afara. 



Diferenta e ca acum nu mai plantam... 

Nu mai plantam pentru ca suntem oameni noi. Am distrus invatamantul. In loc sa spunem: nu distrugem, 
nu respingem, ci imbunatatim ce avem - ca asta era lucrul inteligent de facut -, noi am schimbat tot. 

Eu am predat la Cluj la Universitate si acolo am realizat ca am schimbat sistemul de invatamant atat de 
grav, incat pregateste nulitati si aceste nulitati sunt pregatite de nulitati. Cand eram directorul teatrului, 
eram profesor asociat §i m-am dus la examenul de admitere §i m-au intrebat in comisie... - eu cand am dat 
admitere la Regie erau 700 de candidati pe 4 locuri -... acum erau la Cluj 25 de candidati pe 12 locuri. Si o 
proba eliminatorie, in care iti verified aptitudinile, cultura generala. Cand s-a incheiat proba, am spus celor 
din comisie: Dragii mei, niciunul nu e de admis. Nu au pregatire. Mi-au spus atunci: A, tu ai inca un venit 
de la Arad, dar noi, daca nu mai avem studenti, nu mai avem norme didactice. Atunci mi-am zis: e clar, 
sistemul de invatamant nu e ca sa invete elevii, ci ca sa le dea de mancare profesorilor! Care, daca ar fi foarte 
bine pregatiti, ar fi in regula. 

Oricum, vorbind de regie §i de impostura, aud acum atatia actori si actorasi spunand ca sunt regizori... Nu 
se poate asa ceva! Pentru regie se cerea o pregatire cu totul si cu totul aparte.... 

Dar aceasta se poate schimba, se poate reveni... 

Da! Am vrutsa vd rog sa ne dati macar o farama de optimism la final... Tinerii trebuie sa aiba un sprijin, 
ca sapoata continua viata aceasta... 

Sigur ca trebuie sa aiba! Dar imi vine foarte greu, nici nu ar trebuie sa vorbesc, dupa ce am evocat ce a spus 
Parintele Arsenie... 



Si totusi... viata trebuie sa mearga mai departe, trebuie traita si traita in Hristos... 

Se traie§te in Hristos! Deja fiecare isi alege calea. Cel care e intelept si gandeste si cu inima vine 
spre Biserica. Iar in afara Bisericii §i in afara lumii civilizate, raman securi§tii de capul lor. 

Asa spune si Evanghelia: „Cine e nedrept, sa nedreptcpeasca inainte. Cine e spurcat, sa se spurce inca. 
Cine este drept, safaca dreptate mai departe. Cine este sfant, sa se sfinfeasca inca”. 

Da... As fi vrut safiu optimist... De fapt sunt lucid. 

Va multumim! 



FAMILIA CRESTINA 


gAnduri de mama... 


Am stat de vorba cu Minodora, mama a cinci copii, care ne-a imparta§it din experienta, dorintele, 
incercarile ei din viata de familie. 

Sunt atatea sotii care isi doresc sa fie mame, dar suntfoarte speriate ca nu se vor descurca. Tu cum ai 
reusit, mai ales cu primul copii? 

Am nadajduit in Dumnezeu, ca-ti lumineaza mintea ce sa faci, §i am intrebat §i alte mame cum a fost, am 
studiat carti despre viata de familie. A contat §i ca sunt dintr-o familie cu noua frati, am avut de unde sa 
invat. Cand au fost probleme, am intrebat pe altii. Cred ca aceasta e ideea, pana la urma, sa intrebi. 

Copiii se influenteaza uniipe altii, mai ales colegii de scoala care nu merg la biserica. Resimti acest lucru 
asupra copiilor tai? Cum faci sa ramana in Biserica? 

Da, se resimte. Se copiaza unul pe altul in cele materialiste. Dar eu le spun ca viata e trecatoare si trebuie sa 
ne pregatim pentru Rai, nu sa adunam aici pe pamant. 

Si are cuvantul mamei mai mare greutate decat modelele din lume? 

Nu stiu, mai ales pe viitor. Dar eu incerc sa le spun despre Dumnezeu, despre Rai si iad, despre viata ce va 
fi. Nadajduim sa rodeasca. Tatal meu m-a invatat sa spun Psalmul 50, mergeam la biserica. A fost o samanta 
care a ramas si a rodit. Dar a contat si faptul ca la biserica ma intalneam cu alti copii §i ne jucam dupa slujba, 
ca s-a creat 0 legatura. 

Conteaza §i daca sunt implicati copiii in viata Bisericii. Eu lui loan (baiatul cel mare) nu i-am zis nimic, el a 
mers la Parintele si 1 -a rugat sa -1 lase in Altar. L-am intrebat doar: tu nu incurci acolo? El a dorit, iar eu am 
lasat sa mearga lucrurile de la sine. 

Plictiseala, tentatiile (telefonul, calculatorul, tv-ul) pot fipiedica la rugaciune pentru copii. Ai tai au un 
program clar de rugaciune? Cefaci cand nu vor sa se roage? 

Nu-i fortez cand nu vor. Dimineata ii pun la rugaciune, in afara de ziua cand venim la biserica. Dar acum 
sunt la lucru §i nu mai pot sa-i urmaresc tot timpul. Nadajduiesc ca i§i spun rugaciunile, mai ales cei mari. 
Seara ii pun sa se roage, iar cand avem musafiri sa zica macar un Tatal nostru. Sunt momente cand ii pun 
sa zica cu voce tare sau cantam impreuna. E bine sa faca rugaciunea impreuna, le place sa cante. Cateodata 
facem Paraclisul cu totii, parinti si copii, sau psalmi - cei care stiu sa citeasca. Incerc sa ii fac sa inteleaga 



ca trebuie sa ne rugam ca sa-L cunoastem pe Dumnezeu §i sa ajungem in Rai, sa constientizezc ca daca II 
cunosti pe Dumnezeu, ai totul. 



Multa lume lejudecape mame ca stau la slujba si nu au grija de copii. 

Pe copii nu -1 poti tine sa stea pe loc. Nu e un obiect pe care il pui undeva si sta. Mai ales cand ai mai multi 
copii... Eu ii pun sa stea cu mine mai ales in momentele importante ale Liturghiei, de la Iesirea cu Darurile 
pana la Cuvine-se. Trebuie sa stie de acest timp important. 

Se intampla sa fie §i activi, sa faca mici prostioare, pentm ca nu sunt cizelati, ci inca invata. Dar daca ceilalti 
se vor crestini, trebuie sa fie concentrati la slujba, nu sa judece pe mama care a neglijat putin supravegherea 
copiilor. Daca vedem ca nu e mama, mseamna ca se intampla ceva: ori e cu alt copii, ori, pe moment, 1 -a 
pierdut din atentie pe copilul nazdravan, poate concentrandu-se la rugaciune. Ca mama esti responsabila 
zi §i noapte, mai responsabila decat pentm sufletul tau. Si atunci, strigi la Dumnezeu sa te ajute. 

Copiii te zapacesc de multe ori si iti trebuie o dragoste desavarsita, rabdatoare. Ei fac de multe ori ce nu 
trebuie, apoi iar le spui, si iar fac. Nu trebuie sa le fie frica de parinti, sa nu mai comunice. Trebuie multa 
rabdare fata de mame §i copii §i sa reactionam cu dragoste. O atitudine dura fata de copilul altuia poate 
indeparta pe mama de biserica. 

Atunci ar trebui sa fim ca ofamilie extinsa... 

Nu cred ca vrea cineva sa se mantuiasca singur. Trebuie sa intelegem greseala celuilalt §i sa-i spunem cu 
dragoste ce a gre§it, altfel nu stiu cat o sa primeasca si cat o sa mai ramana in biserica. In familia de acasa 
trebuie sa rabzi, chiar daca nu-ti convine. Dar la biserica trebuie comunicare. De ce sa ne chinuim unii pe 
altii? 

Mai multi copii mseamna mai mult timp dat lor. Nu se intampla aceasta in detrimental sotului? Cum se 
echilibreaza viata defamilie? 

Sotii sunt ca §i copiii. Au nevoie de timp. Nu trebuie sa te gandesti ca sotie ca sotul se gandeste ca esti 
obosita, ca ai stat acasa cu copiii toata ziua. Trebuie sa-i dai timp, un cuvant bun cand ajunge acasa, sa -1 
inveselesti. In viata de familie trebuie sa faci si ceea ce nu vrei. Trebuie sa dai mai mult. 

Nu stiu daca eu fac destul. Dar stiu ca trebuie sa-i acorzi atentie sotului. 

Efiresc ca sotia sa agtepte implicarea sotului in viata defamilie? 

Daca e un om crest in, e firesc. Orice suflet care are in grija un alt suflet trebuie sa se implice enorm de mult. 
Iar copiii cer atentie. Atunci depinde de credinta parintilor sa se implice sau nu in acea clipa, care poate 
maine nu va mai fi. Legatura aceasta va conta mai tarziu, cand, daca nu a fost echilibm in familie, va pleca 
de acasa. Nu e usoara viata de familie. Dar daca eu vad ca nu are efect cuvantul nostru, al parintilor si timpul 
dat de noi copiilor, singura solutie e sa strig la Dumnezeu: Doamne, invata-i Tu sa Te iubeasca. 

Iti multumim! 



LIBRARIA LOGOS NE RECOMANDA 


Parintii de la Valaam, 

Despre rugaciune 

Manastirea Valaam isi pierde 
originile in negura vremurilor, fiind 
considerate una dintre cele mai 
importante vetre monahale ale 
ortodoxiei rasaritene. Viata 
duhovniceasca a Valaamului va 
cunoaste catre sfarsitul secolului al 
XVIII-lea, prin ucenicii staretului 
Paisie de la Neamt, o inflorire fara 
seaman. In jurul anului 1800, de la 
Valaam, sub povatuirea staretului 
Nazarie, opt calugari rusi vor purcede la crcstinarea Alaskai, doi dintre ace§ti nevoitori (Iuvenalie si 
Gherman) fiind trecuti mai apoi in randul sfintilor. Printre marii stareti de la Valaam se numara si Sfantul 
Antipa de la Calapodesti, care va petrece in marea lavra a Rusiei, incepand cu anul 1865, vreme de 
saptesprezece ani. 

Cartea de fata se doreste a fi pe de o parte un mic prinos adus vestitilor stareti ai Valaamului, iar pe de alta 
parte, un indrumar limpede in mestesugul rugaciunii si pe calea vietuirii duhovnicesti, a caror experience 
au avut-o, la masura cea mai inalta, marii nevoitori ai ,Athosului Nordului”. 



ANUNTURI 


Sf. Iosif cel Nou ne-a chemat din nou 

Primele trei zile ale acestei saptamani au fost prilej pentru multi dintre noi de a merge la Timisoara §i a ne 
inchina la racla cu moastele minunatului Sf. Iosif, ocrotitorul Banatului. Desi aflati intr-o perioada cu 
restrictii, cei care il iubesc pe sfant nu 1-au uitat, cinstindu-1 si anul acesta in 15 septembrie, dovada fiind 
sirurile lungi de inchinatori. 

Cu ajutorul lui Dumnezeu a inceput § coala! 

Poate niciodata nu a fost atat de asteptata prima zi de scoala, prilej pentm copii de a reinnoda legaturile cu 
colegii §i a primi invatatura de la dascali. Scoala Sf. Nicolae este avantajata, intrucat noul spatiu fiind extrem 
de generos pentru cei 65 de elevi, cursurile se pot desfasura real pentru toate clasele, iar nu in sistem mixt, 
cum este necesar in majoritatea scolilor. 

Cu acest prilej, duminica trecuta, dupa Sf. Liturghie, s-a facut rugaciunea de inceput de scoala, la care au 
fost partasi copiii si adolescentii de la Bisericuta (si nu numai), alaturi de parinti, bunici, profesori. 

De asemenea, Preasfintitul Episcop vicar Emilian Cri§anul a fost prezent la Scoala Sf. Nicolae, pentru a 
binecuvanta cu rugaciunea noul an scolar. 

Botez 

Sambata, 19 septembrie, a fost incre§tinata Maria-Comelia, fetita fratilor nostri, Alin §i Oana. Sa o pomenim 
in rugaciuni si, alaturi de ea, pe toti copiii nostri, caci nu sunt usoare vremurile in care traiesc. 

Dumnezeu sa te ierte, frate Petru! 

De pomenirea Sf.M.Mc.Eufimia a trecut la Domnul fratele nostru, Petru Hotaran (la 80 ani), mult incercat 
in ultimii ani prin boala pe care a dus-o cu demnitate §i rabdare. Ne amintim cuvintele sale de indemn, mai 









ales pentru cei tineri, lacrimile varsate pentru anii departe de Dumnezeu, dar §i bucuria §i dragostea cu care 
ne primea de fiecare data cand ii treceam pragul casei (mai ales la vremea colindelor). Dumnezeu sa -1 ierte 
§i sa -1 a§eze intm imparatia Sa! 

STIRI 

Jonathan Jackson sprijina strangerea de fonduri pentru singura manastire romaneasca din Irlanda 

Actorul american s-a mutat de curand in Irlanda, cu scopul de a sustine strangerea de fonduri pentru Manastirea Izvorul 
Tamaduirii §i Sf. Ciaran din Shannonbridge, un sfant local din sec. IV. Maicutele trebuie sa achite integral pana in 
decembrie proprietatea in care-si desfasoara activitatea. „Este principalul motiv pentru care m-am mutat. M-am rugat 
de ani de zile sa se ctitoreasca o manastire ortodoxa in Irlanda”, a declarat actorul de curand la Trinitas TV. „Cu 
smerenie o spun, merita ca Ortodoxia sa fie traita si aici, in Irlanda.” Iar „unul din cele mai importante moduri in care 
o poti face este intalnirea cu manastirea”, a adaugat el. „Manastirile au o importanta vitala. Pur §i simplu ofera 
vindecare.” Manastirea Izvorul Tamaduirii §i Sf. Ciaran a fost infiintata in 2019 cu binecuvantarea Inaltpreasfintitului 
Parinte Mitropolit Iosif al Europei Occidentale si Meridionale. Pe langa hramul principal §i cel secundar, manastirea 
este dedicata si tuturor Sfintilor Celti din Irlanda (a doua duminica dupa Cincizecime), precum §i Sf. Proroc Daniel si 
Sf. trei tineri: Anania, Azaria §i Misail (17 decembrie). 

Sursa: www.orthodoxianewsagency.gr 

Banca de Alimente, proiect initiat de Misiunea Diaconia a Mitropoliei Basarabiei 

Misiunea Sociala Diaconia a lansat Banca de Alimente in iulie. Banca de Alimente colecteaza produse alimentare scoase 
din circuitul comercial (cu ambalaj deteriorat sau aproape de data scadentei) §i le distribuie catre persoanele si familiile 
vulnerabile social, organizatii nonguvernamentale, cantine si centre sociale. „Salutam aceasta initiativa §i ne bucuram 
ca putem oferi produselor o a doua viata”, a declarat Cristina Arama, PR manager Kaufland Moldova. „Cu aceasta 
ocazie, lansam o invitatie catre toti colegii din retail si alti agenti economici sa se alature acestui proiect si sa contribuie 
cu donare de alimente”, a adaugat ea. Aproximativ 20 de ONG-uri au beneficiat deja de serviciile ei. Conceptul este 
folosit in toata lumea si promoveaza prevenirea risipei de alimente, respectul pentru mancare, resursele economice §i 
protejarea mediului. 

Sursa: www.orthodoxianewsagency.gr 


Asteptam intrebarile, sugestiile si eventualele colaboraripe adresa revista.maximina( 5 )gmail.com 
sau la tel. 0734.194.372. 

Multumim tuturor pentru rugaciuni si ajutorfinanciar. 



